Festum Canuae
Festum Canuae, Francogallice Festival de Cannes, usque ad 2003 Festival international du film appellatum ("Feriae Canuenses", "Feriae Internationales Cinematographiae"), Canuae in Francia meridiana quotannis habitum, novas omnium generum pelliculas ostendit, documentariis non exclusis, ex toto orbe terrarum selectas. Haec feriae cinematographicae, die 20 Septembris anno 1946 conditae, quotannis (plerumque Maio mense) apud Palais des Festivals et des Congrès celebrantur. Feriae primum a societate FIAPF anno 1951 rite comprobatae sunt.